Sep 15,2018
త్వరలో మార్కెట్లోకి పతంజలి పాలు
న్యూఢిల్లీ: ఎఫ్‌ఎంసీజీ రంగంలో దేశీయ బ్రాండుతో దూసుకుపోతున్న యోగా గురువు రామ్‌దేవ్‌బాబా సంస్థ పతంజలి త్వరలోనే పాలు, పాల ఉత్పత్తుల వ్యాపారంలోకి అడుగు పెట్టనుంది. నిత్యం 10లక్షల లీటర్ల అమ్మకాలే లక్ష్యంగా పెట్టుకున్నామని రామ్‌దేవ్‌ తెలిపారు. పాలతో పాటు, టెట్రా ప్యాకెట్లను సైతం విక్రయించనున్నట్లు వెల్లడించారు. పాడి పరిశ్రమ రైతులను మరింత ప్రోత్సహించేందుకు కృషి చేస్తామని పేర్కొన్నారు. ఇతర సంస్థలు విక్రయించే పాలకన్నా రూ.2 తక్కువకే పాలను విక్రయిస్తామని స్పష్టం చేశారు.వచ్చే ఆర్థిక సంవత్సరానికి రూ.1000 కోట్ల అమ్మకాలే లక్ష్యంగా తమ సంస్థ ఈ రంగంలోకి అడుగుపెడుతున్నట్టుగా రామ్‌దేవ్‌ బాబా తెలిపారు. ఈ ఏడాది ఈ రంగంలో దాదాపు రూ.500కోట్ల వ్యాపారం జరుగుతుందని తాము ఆశిస్తున్నామని రామ్‌దేవ్‌ బాబా వెల్లడించారు. దీంతో పాటు, నిల్వ చేయడానికి వీలున్న కూరగాయాలు, స్వీట్‌కార్న్‌, బీన్స్‌ తదితర ఉత్పత్తులను కూడా విక్రయించనున్నామని ఆయన తెలిపారు. హరిద్వార్‌ ప్రధాన కేంద్రంగా కార్యాకలాపాలను నిర్వహిస్తున్న పతంజలి దేశవ్యాప్తంగా 56వేల రిటైల్‌ స్టోర్లను కలిగి ఉన్న సంగతి విదితమే.
మీ స్నేహితులకు రికమెండ్ చెయ్యండి